La Biblioteca de Carcaixent torna a ser reconeguda per la seua tasca de foment de la lectura
20 de octubre de 2021

Carcaixent

La Biblioteca de Carcaixent programa durant tot l’any diverses activitats d’animació a la lectura que, a banda d’incentivar l’hàbit lector en tots els sectors de la població, tracta de fer de la Biblioteca un espai d’integració, trobada i participació. Així, compta amb una sèrie de propostes fixes com “Contes a l’amor de la Biblioteca” o les sessions del “Club de Lectura”, l’organització dels Premis Literaris Ciutat de Carcaixent, i la celebració del Dia de llibre Infantil i el Dia de Llibre i d’altres puntuals com presentacions de llibres o concerts.

Dins de les instal·lacions també disposa d’iniciatives de foment lector com els “punts d’interès”, espais senyalitzats amb recursos sobre temes d'actualitat o interès, que van canviant per posar en valor els recursos de la Biblioteca o la possibilitat d’intercanvi de llibres per tal de donar-los una nova vida útil, pausada durant la pandèmia.

Concretament se li ha reconegut pel projecte «A l’ombra del ficus, reinventar la Biblioteca durant la pandèmia», una iniciativa sorgida de la Regidoria de Cultura, en el qual s’han traslladat les activitats a l’exterior de les instal·lacions. Segons Pasqual Boqueta, regidor de l’Àrea «organitzar les activitats baix del ficus de la Plaça d’Espanya ens ha permès adaptar les activitats a la situació sanitària i continuar oferint cultura a tots els sectors de la població».